
Nastavak hajke na 
radnike FIAT-a i ASI 

Radni uslovi u preduzeću FIAT automobili Srbija ponovo su 
došli u fokus medija nakon plakatiranja Kragujevca od strane 
grupe za podršku radnicima FIAT-a. Kao i pre desetak dana, 
kada je u javnost procurela informacija o sabotaži novih vozi- 
la, primenjuje se isti obrazac manipulacije i medijskog linča. 


Sada je hajka sa anonimnih radnika 
preusmerena na Anarhosindikalističku in- 
icijativu i članove ASI u Kragujevcu, zato 
što smo se jedini drznuli da javno podržimo 
nezadovoljne radnike FIAT-a. Veliki broj 
medija je izvestio kako su se u Kragujevcu 
pojavili plakati koji „pozivaju na novo gre- 
banje FIAT-a“, iako je, već nakon čitanja 
prve rečenice na plakatu, očigledna nam- 
era da se javnosti približi kontekst u kome 
se sabotaža dogodila. Vlastima, gazdama i 
vlasnicima medija nije u interesu da se ob- 
jektivno piše o autonomnom radničkom 
organizovanju, jer svi oni strahuju da će 
jednog dana i ,,njihovi“ radnici odlučiti da 
se samoorganizuju. Noćna mora medijskih 
tajkuna su sindikalno organizovani novi- 
nari koji odbijaju da rade za bedne hono- 
rare i odbijaju da pišu naručene tekstove, 
da svesno lažu i obmanjuju javnost, na taj 
način osvajajući svoje davno izgubljeno 
dostojanstvo i samopoštovanje. 

Zoran Marković, predsednik „Samo- 
stalnog“ sindikata u FIAT-u, brani kom- 
paniju na takav način da izgleda kao FIAT- 
ovmenadžer za odnose sa javnošću. U svim 
medijima je najglasniji u osudi sabotaže, a 
podršku ovim nezadovoljnim radnicima 
označava kao „direktni napad na državu“. 
Štaviše, izjavljuje da plakat poziva na gre- 
banje automobila van fabrike, u vlasništvu 
privatnih lica, što je perfidna zamena 
teza i pokušaj zastrašivanja javnosti. Ovo 
potvrđuje da je specifičnost situacije nat- 



erala sindikalne birokrate da pokažu svoje 
pravo lice. 

Zato ćemo još jednom ponoviti da je 
cilj plakatiranja u Kragujevcu podrška 
nezadovoljnim radnicima i afirmisanje 
borbe za bolje uslove života i rada. Pozi- 
vamo radničku klasu u Kragujevcu i čitavoj 
Srbiji da se organizuje u borbene, direktno- 
demokratske i istinski autonomne radničke 
sindikate. Nadamo se da ćemo uskoro imati 
vesti o konkretnim koracima u tom pravcu. 

Sekretarijat Anarhosindikalističke 
inicijative, 

sekcija Međunarodnog udruženja 
radnika i radnica 


★ Kratke vesti ★ 

Radnici „Šumadije" 
blokirali fabrlku 

4. jun. Radnici preduzeća za profesionalnu reha- 
bilitaciju i zapošljavanje osoba sa invaliditetom 
„Šumadija” iz Kragujevca blokirali su kapiju 
fabrike i ne dozvoljavaju ulaz direktoru. Više 
od polovine od ukupno 90 zaposlenih štrajkuje 
od 27. marta zbog neisplaćenih 13 zarada, 
uz zahtev da se smeni rukovodstvo fabrike. 
Šestorica radnika sa invaliditetom štrajkovali 
su glađu dve sedmice. Radnici su nezadovoljni 
jer je direktor dao otkaz jednom radniku, kao i 
zbog toga što im nije isplaćen drugi deo zarade 
za oktobar prošle godine. Direktor preduzeća 
Milan Miladinović nije mogao da uđe u fabriku 
i stajao je na ulici zajedno sa pravnikom. 

Štrajk prosvetnih 
radnika 

4. jun. Škole u Srbiji ponovo su organizovale 
štrajk upozorenja obustavom rada, jer nije 
postignut dogovor o reformi obrazovanja sa 
ministrom prosvete Žarkom Obradovićem. 
Predsednik Unije sindikata prosvetnih rad- 
nika Dragan Matijević rekao je da je sastanak 
predstavnika sindikata s predstavnicima mini- 
starstva nauke, prosvete i tehnološkog razvoja, 
kao i ministarstva finansija, trajao dva i po 
sata, ali da nije bilo nikakvih pomaka u dogo- 
voru. Zahtevi Unije koji su predloženi ministru 
jesu ograničavanje broja učenika u odeljenju 
na 25, odlaganje primene sistema finansiranja 
po učeniku do 2020. godine, kao i uvođenje 
obaveznog srednjeg obrazovanja. „Jasno su nam 
stavili do znanja da su pod velikim pritiskom 
Međunarodnog monetarnog fonda da ot- 
puste što više ljudi iz javnog sektora”, rekao je 
Matijević. Prvi štrajk upozorenja održan je 22. 
maja i njemu se priključilo 350 škola, a drugi 30. 
maja uz učešće oko 600 od ukupno 1.800 škola 
u Srbiji. 


“Ljudi idu u crkvu iz istog razloga iz kog idu u kafanu: da se zatupe, da zaborave na svoju bedu, da 
zamisle sebe, makar na nekoliko minuta, kao slobodne i srećne.” (M. Bakunjin) 












Preporučujemo film 


VEČITETEME k 

lz istorije 
sabotaže 

Ova reč znači oštar udar na interese gazda, pa otu- 
da i tolika osuda od strane gazda i njihovih medija 


Sabotaža. Buržoaski mediji u celoj 
zemlji ponavljaju tu ,,užasnu £C reč kao 
svrake, osuđujući spontani čin otpora 
eksploataciji koji su nedavno preduzeli 
kragujevački radnici. Sabotažu nisu 
izmislili radnici u Srbiji. Ona u kapi- 
talizmu ima svoju dugu istoriju, i pred- 
stavlja oštar udarac na interese gazda. 
Otuda i tolika osuda od strane gazda i 
njihovih medija. 

Sabotaža je, neki tvrde, pojam koji 
vodi ime iz holandskog, i drvenih 
klompi (sabot) koje su još u XV veku 
tamošnji radnici ubacivali u žljebove 
mašina za tkanje, na taj sprečavajući 
njihov rad i sabotirajući svoje gazde. 
No, nije potrebno ići tako daleko u is- 
toriju - sam početak veka je obeležen 
sabotažama kao efikasnim metodom 
radničke borbe, pogotovo u velikim 
centrima kapitalizma, kakve su SAD. 
Stotine sindikalista su u tom periodu 

Daliste ^ 
znali O 

...da jedna od najbogatijih 
žena na svetu, Đina Rajnhart 
iz Australije, smatra da treba 
sterilisati sve parove koji 
zarađuju manje od 100.000$ 
godišnje? 


bili izloženi progonu i pravnoj represiji 
usled, pre svega, finansijskog bola koji 
su sabotažama naneli vladajućoj klasi. 
Severnoamerički kontinent je bio po- 
zornica sabotaža i nakon Drugog svet- 
skog rata. Godine 1974. na gradilištu 
Robert-Bourasa u Kvebeku, radnici 
su naneli štetu od preko dva miliona 
kanadskih dolara, oštećujući cisterne 
sa gorivom, rušeći strujne generatore i 
paleći zgrade. 

Kod nas često pominjani slučaj greban- 
ja ,,fića“ predstavlja pravu detinjariju 
u poređenju sa saboterskim napadima 
radnika koji su se dešavali upravo u 
zemlji iz koje ova kompanija potiče. 
Tokom 70-tih godina prošlog veka 
proizvodnja u FIAT-u u Italiji je bila 
kontinuirano sabotirana. Slična stvar 
se dogodila pre dve godine u Poljskoj, 
kada su poljski radnici FIAT-a oštetili 
preko 300 automobila. 

Sabotaža nastavlja svoj život i danas, 
na zgražavanje i užas kapitalista. Videli 
smo je ovih dana i u kragujevačkoj fabr- 
ici automobila. Ona će, svakako, nastav- 
iti da živi dok god bude bilo kapitaliz- 
ma. Ona je sasvim očekivana reakcija 
radnika na pritisak kapitalističkog izra- 
bljivanja i na zločinačke uslove rada i 
života koji vladaju u kapitalizmu. I.M. 


Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 


Rabbit-ProofFence (2002) 

^ kao su belci 
monstruozno 
,,civilizovali a 
Aboridžine u 
zapadnoj Aus- 
traliji. Priča pra- 
ti tri devojčice 
koje su silom 
odvojene od 
svoje majke i zatvorene u ustanovu 
koja je mešavina zatvora i internata. 
Zabranjeno im je da govore matern- 
ji jezik, naterane da se svakodnevno 
mole itd, odlučuju da pobegnu i da 
prepešače više od hiljadu kilometa- 
ra do kuće. Zasnovano na istinitim 
događajima. 

Samurai Reliellionis? 

U feudalnom 
Japanu vladale 
su krute 
društvene 
norme i strik- 
tna hijerarhija. 
Svako ko 
se drzne da 
izađe iz okvira 
sistema biva 
vraćen na svoje mesto, živ ili mrtav. 

The PourerOfNight- 
mares-The Rise ofthe 
Politics of Fear (2004) 

r: Adam Curtis - Film poka- 
zuje kako radikalni islamisti sa 
jedne i američki neokonzerva- 
tivni političari sa druge strane 
koriste strah, namerno ga stvaraju, 
podstiču i manipulišu njime kako bi 
ostvarili svoje lične ciljeve, političke 
programe i održali svoju vlast, kao i 
da bi osigurali pokornost i pristan- 
ak naroda za svoju politiku kroz 
stvaranje lažne slike sveta, pomoću 
straha, paranoje i mržnje. 

Dinektnu akciju možete nabaviti na sledećim mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMA i MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centar ZAJEČAR. NOVI SAD: Knjižare 
NUBLU i MALA VELIKA KNJIGA. 

BORBE NA TRGU TAKSIM: 

Početak ili kraj jedne epoheP 



U Istanbulu već tri dana udišemo suzavac, 
jer je policija isprskala na tone gasa i vode, 
i ispaljivala suzavac na demonstrante. Ljudi 
su ranjavani u noge, leđa i glavu. U subotu 
uveče su se mase u Izmiru, Ankari i nekoli- 
cini drugih gradova sukobile sa policijom. 
Stotine osoba se trenutno nalazi u bolnica- 
ma. Ali ljudi su otvorili vrata svojih domo- 
va, kancelarija i restorana kako bi zbrinuli 
povređene - iako je policija demonstrante 
gonila i po zgradama, kako bi ih gađala su- 
zavcem i prebijala. 

U Ankari su tvitovima i na dva veoma hrabra 
televizijska kanala preneli informacije o 
tome da je policija koristila gumene metke. 
Rečeno je da su povrede teške. Održavali 
smo komunikaciju (uglavnom putem 
društvenih medija) kako bismo znali šta 
se dešava. U Istanbulu je masa preuzela trg 
Taksim u subotu poslepodne, nakon što je 
čitavog dan bila prskana. Policija se povuk- 
la, ali zatišje je bilo napeto jer su u drugim 
četvrtima Istanbula, uglavnom u Bešiktašu, 
još uvek prskali demonstrante. 

Premijer je izjavio da neće odustati od svo- 
jih planova za pretvaranje svega što postoji 
u tržne centre i stambene prostore za vi- 
soku klasu. 

Izgleda da postoji napetost između preds- 
ednika i premijera, pošto je potonji navod- 
no blizak sekti Gulen. Predvođena Fethu- 
lahom Gulenom, ova verska grupa, koja 
spolja izgleda moderno, kontroliše deo 
medija i ima škole širom sveta, uključujući 
i Sjedinjene Države. Predsednik Abdulah 
Gul je pozvao na mir i kritikovao polici- 
jsko nasilje, ali je premijer Redžep Tajip Er- 
dogan ostavio utisak da ovo pretvara u bor- 
bu živaca, jer je u upadljivo demagoškom 
govoru, koji je održao u subotu, izjavio 
da su demonstranti gomila ,,provokatora K . 
Rekao je da oni pripremaju teren za novi 
državni udar protiv njegove građansko- 
demokratske vlade. 

Zaista, u subotu je u parku Gezi bio 
alarmatno veliki broj turskih zastava. 
Ovo je neobična koalicija. Dojučerašnji 
kemalističko-nacionalistički fanatici sada 
okupiraju isti park kao Kurdi, levica, 
anarhisti i LBGTT grupe. Takođe, fudbalski 
navijači su pomogli da se ostvari pobeda u 


parku Gezi. Postoje tri istanbulska fudbal- 
ska tima, a njihove pristalice su se čitavog 
dana tukle sa policijom. Kada su na svojim 
stadionima, ponašaju se kao huligani. Ali 
mnogi ljudi ovde im priznaju da umeju da 
se tuku i da se ne plaše policije. Još uvek 
nije jasno kako će se sve ovo uobličiti u 
smisleni argument protiv vlade. 

Dakle, stvari su veoma neizvesne, i - u sva- 
kom slučaju - osim na Taksimu, sukobi nisu 
prestali. Ovo nije protest radi spašavanja 
drveća. Vlada je otišla predaleko. Park 
Gezi je bio poslednja kap, ali smo tokom 
proteklih meseci morali da se nosimo sa 
nekoliko drugih stvari: hapšenje Kurda 
i aktivista na osnovu apsurdnih optužbi; 
promene u školskim programima kojima 
se deci nameće verska nastava; pokušaji 
zabrane abortusa; bombardovanje kurd- 
skih civila koji su prelazili tursko-iračku 
granicu (pomešavši ih sa naoružanim ger- 
ilcima); borba za premoć sa Sirijom; mis- 
teriozna bomba koja je ubila pedesetoro u 
Rejhanliju na sirijskoj granici; pokušaji da 
se ograniči konzumiranje alkohola; divo- 
vski projekti za promenu celokupnog lika 


Istanbula; imenovanje trećeg mosta preko 
Bosfora po osmanskom sultanu koji je go- 
tovo zbrisao alevitsko stanovništvo (glavna 
nesunitska muslimanska sekta u Turskoj); i, 
konačno, projekat u parku Gezi. 

U međuvremenu, Kurdi su prošlog vikenda 
u Ankari okupili 500 turskih intelektu- 
alaca, novinara i lidera građanskog društva, 
kako bi sastavili alternativni mirovni plan. 
Zaista je bilo impresivno kako su ljudi 
počeli da preuzimaju kontrolu nad svo- 
jim životima, i počeli da jedni drugima 
priznaju međusobne zločine (npr. Kurdi su 
učestvovali u genocidu nad Jermenima, a 
marksistička levica je vređala i ponižavala 
LGBTT grupe). Sastavili su konkretne 
zahteve kako bi svoju volju nametnuli vla- 
dinom redukcionističkom viđenju mira. 
Ukratko: ovo bi mogao biti početak kraja 
jedne epohe. Deo stanovništva je osetio 
potrebu da sruši ovu vladu, ali najvažnije 
pitanje danas je šta će je zameniti. 

Zeynep Gambetti 
(Priređeno prema tekstu preuzetom iz 
internet magazina yy Kontrapunkt“) 







Antikapitalistički protesti 
u Frankfurtu i Berlinu 


Više hiljada demonstranata blokiralo je u 
subotu prilaz Evropskoj centralnoj banci 
u centru Frankfurta. Protest je u ovom 
nemačkom gradu održan dan uoči sastanka 
predstavnika svih EU vlada. Demonstranti 
su jasno istakli zašto su na ubcama i pro- 
tiv čega se bore - protiv mera štednje i ka- 
pitalizma. Oni su nameravali da blokiraju 
i zgradu Nemačke banke i aerodrome u 
Frankfurtu, ali policija je postavila bari- 
kade i neke gradske zone ogradila bodljika- 
vom žicom. Na pojedinim mestima došlo je 
do manjih sukoba. Policija je izašla u pu- 
noj interventnoj opremi, zajedno sa psima, 
vodenim topovima i helikopterima koji su 
kružili iznad demonstranata. Na ulicama su 
se mogli videti brojni transparenti koji poz- 
ivaju narod na borbu i otpor kapitalističkoj 
eksploataciji. Na jednom plakatu je stajalo: 
,,Ne želimo veči komad kolača, želimo celu 
pekaru.” 

Protesti u Frankfurtu počeli su u petak, 
a nastavili su se i u nedelju. Policija nije 
saopštila tačan broj uhapšenih, a neko- 
liko demonstranata i pripadnika policije je 
povređeno tokom sukoba. Protest u nedelju 


je počeo mirno, a do sukoba je došlo nakon 
što je policija demonstrantima preprečila 
put kako ne bi mogli ponovo da blokiraju 
Centralnu banku. U nedelju je održan i 
protest u Berlinu - u znak podrške demon- 
strantima u Istanbulu. 

Protesti protiv mera 
štednje u više 
evropsklh gradova 

Protesti protiv mera štednje održani su 
prošle nedelje u nekoliko desetina evrop- 
skih gradova. U Lisabonu se pred sedištem 
MMF-a okupilo oko 15.000 demonstra- 
nata koji su uzvikivali ,,MMF odlazi! K i 
nosili transparente na kojima je pisalo 
„Nečemo mere štednje K i „Odjebimo Tro- 
jku K (misleči na tročlanu grupu koju čine 
Evropska komisija, Evropska centralna 
banka i Međunarodni monetarni fond). 
U Madridu je hiljade ljudi marširalo pred 
zgradom parlamenta tražeći ostavku vlade. 
Velikih protesti održani su i u Bilbau, Va- 
lensiji i Briselu, a u Barseloni je bilo sukoba 
s policijom. 


U Kini nastradalo više 
od 119 radnika u požaru 

4. jun. Najmanje 119 radnika nastradalo 
je u požaru u fabrici za preradu živine u 
mestu Dehui na severoistoku Kine. U tre- 
nutku požara, do koga je najverovatnije 
došlo usled pregorevanja električne mreže, 
u fabrici je bilo oko 300 radnika. U službi 
hitne pomoći koja traga za preživelima još 
uvek nemaju konačne podatke koliko je lju- 
di ostalo zarobljeno pod zgarištem. Najveći 
broj radnika je poginuo zbog toga što je 
u trenutku nesreće kapija bila zaključana, 
a u objektu, koji je bio nefunkcionalno 
izgrađen, evakuacija kroz uske izlazne hod- 
nike je bila praktično nemoguća. 

Standardi zaštite na radu u Kini su veoma 
loši, a fatalne nesreće u fabrikama i rud- 
nicima dešavaju se često. Požar u klanici, 
koja je u vlasništvu jednog malog lokalnog 
preduzetnika, predstavlja najveću nesreću 
na radu koja se dogodila u Kini tokom pos- 
lednje decenije. 



PETAR KROPOTKIN 



ANARHIJA 


Centar za liberterske studije 
predstavlja: 

Petar Kropotkin: Anarhija 

Brošura sadrži tri Kropotkinova teksta o 
anarhizmu, odnosu između anarhizma i 
sindikalizma, i enciklopedijsku odrednicu 
o anarhizmu koju je Kropotkin 1910. 
napisao za enciklopediju Britanika. 

Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: http://cls.inicijativa.org. 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, RatiborTrivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 
















